Стезихор
Кратки фрагменти

Превод от старогръцки: Борислав Георгиев, 1970

chitanka.info

* * *

Нека запеем за радост на всички

песен във чест на

къдрокосите грации,

нека запеем във гама фригийска[1] —

иде пищната пролет.

* * *

Обича Аполон

и танците,

и шеговитите

мелодии.

Страданията, стоновете тъжни

са дял на Ада…

За мъртвия човек

увяхват бързо

спомен и

признателност.

* * *

С лира чаровна

започни песен

за децата любими

на Самос

ти, ясногласна

музо.

* * *

Безброй кидонски ябълки[2]

те хвърляха към колесницата

на техния владетел.

Безбройни миртови листа,

оплетени венци от рози

и от градински теменуги.

[1] Фригийска гама — по фригийски, от Фригия, област в Мала Азия. ↑

[2] Кидонска ябълка — дюля; Кидония е град на северозападното крайбрежие на Крит. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.